Publication: Magyar Közlöny
Issue: MK-1998-90 (Year: 1998, Number: 90)
Era: 1990-2004
Section: tekintettel utólagos normakontroll iránti kérelmet is előterjesztettek, az állampolgári jogok országgyűlési biztosáról szóló 1993. évi LIX. törvény (a továbbiakban: Obtv.)
Paragraph Index: 956

2. Amikor az Alkotmánybíróság túlterjeszkedik az indítványon, a határozat e részében — az Abtv. 20. §-ának megszorító értelmezése szerint — nem az indítvány „alapján” jár el. Az Alkotmánybíróság azonban további gyakorlatában is fenntartotta az indítványhoz kötöttség kiterjesztő értelmezését. Ez az Abtv. 20. § olyan értelmezésével fér össze, amely szerint az „indítvány alapján” való eljárás azt jelenti, hogy az indítvány az eljárás megindításához elengedhetetlen. A leggyakoribb eset, hogy „szoros összefüggés” okán az indítványban nem támadott jogszabályok alkotmányosságát is elbírálja az Alkotmánybíróság. [Például nem vagyoni kár a Ptk.-n kívül is, 34/1992. (VI. 1.) AB, ABH 1992, 192, 193; lásd továbbá 3/1992. (I. 23.) AB, ABH 1992, 329, 330; levéltári kutatások korlátai, 34/1994. (VI. 24.) AB, ABH 1994, 175, 180; vagy legújabban a 2/1998. (II. 4.) AB, ABK

Source: https://magyarkozlony.hu/hivatalos-lapok/74cc0f114fab73f38b18b29b88a80aeb009a73d3/dokumentumok/467c8127fa0511ab4a01cdc0055fa584f50c8816/letoltes